Evropsko prvenstvo u nogometu 1972.
Evropsko prvenstvo u nogometu 1972. je bilo četvrto po redu Evropsko prvenstvo u nogometu. Finalno takmičenje se odigalo u Belgiji na kojem su učestvovale četiri reprezentacije. Pobjedom u finalu Zapadna Njemačka je prvi put u svojoj historiji postala prvakom Evrope. U finalu na stadionu Heysel Zapadna Njemačka je bila uspješnija od Sovjetskog saveza rezultatom 3-0. Golove u finalu su postigli Gerd Müller u 27. i 58. minuti i Herbert Wimmer u 52. minuti za ubjedljivu pobjedu Zapadne Njemačke. Treće mjesto na prvenstvu osvojila je Belgija koja je bila uspješnija od Mađarske rezultatom 2-1.